אצטדיון בנק קליפורניה

אצטדיון בנק קליפורניה (באנגלית: Banc of California Stadium) הוא אצטדיון כדורגל בשכונת אקספוזישן פארק בעיר לוס אנג'לס, שבמדינת קליפורניה, המשמש כאצטדיון הביתי של מועדון הכדורגל לוס אנג'לס מה-MLS. האצטדיון מכיל 22,000 מושבים, ותוכנן על ידי חברת "Gensler", נפתח ב-18 באפריל 2018, במהלך עונתה הראשונה של לוס אנג'לס בליגת ה-MLS. הוא האצטדיון הפתוח הראשון שנבנה בעיר לוס אנג'לס מאז 1962. הוא נבנה באתר של לוס אנג'לס ממוריאל ספורטס ארנה שנהרס, והוא ממוקם בסמוך ללוס אנג'לס ממוריאל קוליסיאום ומדרום לקמפוס הראשי של אוניברסיטת דרום קליפורניה. מועדון הכדורגל לוס אנג'לס שוכר את האתר מהאוניברסיטה, שהיא בעלת חוזה שכירות עם "ועדת ממוריאל קוליסיאום של לוס אנג'לס", להפעלת וניהול נכסי הקוליסיאום והאצטדיון. ביוני 2020 הודיע המועדון כי בנק קליפורניה נסוג מעסקת זכויות שיום האצטדיון, 12 שנים לפני מועד תום העסקה המקורי, וכי האצטדיון כבר לא יקרא "אצטדיון בנק קליפורניה". כתוצאה מכך הבנק ישלם דמי סיום חוזה של 20.1 מיליון דולר, והמועדון יחפש קונה חדש לזכויות שיום האצטדיון. קיבולת האצטדיון היא 22,000. מושבי האצטדיון הם בזווית של 34 מעלות, מה שהופך אותו לאחד מהאצטדיונים התלולים ביותר ב-MLS.‏ המושבים הקרובים ביותר נמצאים במרחק 3.7 מטרים (12 רגל) מהמגרש וכל המושבים נמצאים בטווח של עד כ-41 מטרים (135 רגל) מהמגרש. הוא כולל 125,000 רגל רבוע (11,600 מ"ר) של שבילים וכיכרות הפתוחים לקהל הרחב. האצטדיון כולל גם סוויטות לעיתונאים עם מזרקת מים. בקצה הצפוני של האצטדיון שוכן ארגון האוהדים "3252", שנקרא על שם מספר הקיבולת ביציע העמידה הבטוח. הוא נבנה בשיפוע של 34 מעלות וכולל מעקות זוויתיים אשר נועדו להידמות לאלה המשמשים על רכבות הרים. בחלק המרכזי של היציע יש במה נשלפת לשימוש במהלך הופעות ואירועים אחרים שאינם ספורט. בראש היציע הצפוני נמצא בר אוהדים מעוצב, אליו ניתן להגיע רק מיציע 3252. הפינה צפונית-מזרחית של האצטדיון עוצבה כך שתהיה פתוחה לתפיסת קו הרקיע של מרכז לוס אנג'לס ושל הרי סן גבריאל. לעיתונאים בתאי התקשורת יש את אחת מנקודות התצפית הטובות ביותר להשקיף דרך פתח זה. הגג מכוסה בשכבת ETFE (סוג של פולימר פלסטי) בשטח כולל של כ-18,000 מ"ר (190,000 רגל רבוע). שטח המגרש הוא כ-8,000 מ"ר (86,000 רגל רבוע) העשוי מיבלית משופרת. לחמישה אחוזים ממקומות החניה של האצטדיון יש תחנות טעינה לרכב חשמלי. באצטדיון 440 חניות מתוכננות לאופניים ושביל אופניים לאצטדיון במסגרת פרויקט "My Figueroa" של העירייה. האצטדיון הוא מבנה העומד בתקן LEED Silver. העיתון לוס אנג'לס טיימס דיווח ב-17 במאי 2015 כי הקבוצה בחרה באתר לוס אנג'לס ממוריאל ספורטס ארנה לבניית אצטדיון חדש בן 22,000 מושבים בעלות של 250 מיליון דולר. הקבוצה העריכה כי הפרויקט ייצר 1,200 משרות בנייה זמניות ו-1,800 משרות מלאות, ויניב 2.5 מיליון דולר הכנסות ממסים שנתיים. דו"ח ההשפעה על הסביבה, הריסת הארנה ובניית האצטדיון תוכננו לארוך שלוש שנים, ובכך לעכב את הופעת הבכורה של המועדון ב-MLS לשנת 2018. ב-6 במאי 2016 אישרה מועצת עיריית לוס אנג'לס את האצטדיון וסללה את הדרך לבניית האצטדיון. טקס התחלת הבנייה נערך ב-23 באוגוסט 2016. באירוע בו השתתפו הבעלים וצוותי הבנייה, מועדון הכדורגל לוס אנג'לס הודיע על עסקה למשך 15 שנים בסך של 100 מיליון דולר למכירת זכויות שיום האצטדיון עם בנק קליפורניה. הריסת לוס אנג'לס ממוריאל ספורטס ארנה החלה זמן קצר לאחר טקס התחלת הבנייה והושלמה באוקטובר 2016. האירוע הציבורי הראשון באצטדיון היה אימון הפתיחה וטקס החנוכה שהתקיימו ב-18 באפריל 2018. המשחק הראשון של המועדון באצטדיון נערך ב-29 באפריל מול סיאטל סאונדרס, כאשר לוס אנג'לס ניצחה 1–0. את השער הבודד כבש לורן סימאן בתוספת הזמן לעיני קהל של 22,000 אוהדים. ב-26 במאי 2020 הודיע בנק קליפורניה כי הוא מתכוון לסיים את עסקת החסות על שם האצטדיון, בתשלום של 20 מיליון דולר בגין סיום העסקה לפני תום החוזה, אך הבנק נותר כספונסר הפיננסי של המועדון. המועדון מתכנן למצוא ספונסר חדש שיקנה את זכויות שיום האצטדיון. האצטדיון יהיה חלק מ"פארק הספורט של מרכז העיר" ויארח מספר תחרויות מסלול ומגרש וכן תחרויות כדורגל גברים ונשים כאחד כאשר לוס אנג'לס תארח את אולימפיאדת 2028. ב-4 באפריל 2017 הוכרז כי האצטדיון יארח טורנירי רוגבי שביעיות. האצטדיון יהיה הבית הקבוע של "סדרת הגרנד פרי רוגבי", אליפות רוגבי השביעיות העשירה ביותר בהיסטוריה. האצטדיון היה אחד מן האצטדיונים המארחים במסגרת טורניר גביע הזהב 2019. האצטדיון אירח שני משחקים. ב-1 באפריל 2019, הוכרז כי האצטדיון יארח את משחק האולסטאר הראשון של "פרמייר לקרוס ליג" ב-21 ביולי 2019. אירוע האיגרוף הראשון באצטדיון בנק קליפורניה נערך ב-17 באוגוסט 2019, קרב אליפות העולם במשקל זבוב כבד (Super flyweight) של ארגון האיגרוף העולמי, כאשר אמנואל נוואראטה הגן בהצלחה על תוארו נגד פרנסיסקו דה וקה וניצח בעזרת נוקאאוט טכני בסיבוב השלישי. אצטדיון בנק קליפורניה נועד גם לארח הופעות ואירועים מוזיקליים אחרים. האצטדיון אירח את קונצרט "Wango Tango" של רדיו "KIIS-FM" ב-2 ביוני 2018. טור ההופעות העולמי של איירון מיידן (Legacy of the Beast World) נערך באצטדיון ביום 14 בספטמבר 2019. ממפורד אנד סאנז הופיעו במסגרת Delta Tour שלהם ב-3 באוגוסט 2019. מועדון הכדורגל לוס אנג'לס הצהיר כי אצטדיון בנק קליפורניה ישמש לאירועי תרבות מקומיים ברובע התשיעי של לוס אנג'לס. ביוני 2018 קיימה אפיק גיימס אירוע תחרות בין סלבריטאים חובבנים ומקצועיים בגיימינג במשחק הווידאו מרובה המשתתפים "Fortnite Battle Royale" באצטדיון בנק קליפורניה, כחלק מהאירועים שחפפו עם תערוכת הבידור האלקטרונית 2018 (E3). באירוע זכתה הקבוצה של הגיימר נינג'ה ומפיק המוזיקה האלקטרונית מרשמלו. מדיה וקבצים בנושא אצטדיון בנק קליפורניה בוויקישיתוף אתר האינטרנט הרשמי של אצטדיון בנק קליפורניה אצטדיון בנק קליפורניה באתר StadiumDB.com אצטדיון בנק קליפורניה, ברשת החברתית פייסבוק אצטדיון בנק קליפורניה, ברשת החברתית אקס (טוויטר) אצטדיון בנק קליפורניה, ברשת החברתית אינסטגרם Rodriguez, Alicia (19 באוגוסט 2016). "LAFC to hold groundbreaking event for new stadium on Tuesday". MLS Soccer. נבדק ב-22 באוגוסט 2016. {{cite web}}: (עזרה) Dwyer, Alex (19 באפריל 2018). "LAFC's Banc of California Stadium is officially open for business". Major League Soccer. {{cite web}}: (עזרה) "Magic, Nomar, Hamm open LAFC stadium". ESPN.com. נבדק ב-19 באפריל 2018. {{cite news}}: (עזרה) Stadium, Banc of California. "Learn More — Banc of California Stadium — An Unmatched Experience". bancofcaliforniastadium.com. אורכב מ-המקור ב-27 באפריל 2017. נבדק ב-26 באפריל 2017. {{cite web}}: (עזרה) "Los Angeles FC Loses Stadium Sponsor 12 Years Early". Footy Headlines. 8 ביוני 2020. נבדק ב-9 ביוני 2020. {{cite news}}: (עזרה) "Banc of California Stadium Facts | LAFC — Los Angeles Football Club". LAFC. נבדק ב-3 במרץ 2017. {{cite web}}: (עזרה) "New renderings of LAFC stadium". urbanizela.com. נבדק ב-8 ביוני 2017. {{cite web}}: (עזרה) "Bar offers unique experience for LAFC's 3,252 supporters | MLSsoccer.com". "Pool parties, secret rooms, local culture: 10 Things About LAFC's new home | MLSsoccer.com". Baxter, Kevin (17 במאי 2015). "Expansion L.A. Soccer Team Plans New Stadium on Sports Arena Site". לוס אנג'לס טיימס. נבדק ב-13 בינואר 2016. {{cite web}}: (עזרה) "LAFC owners join with Los Angeles business and community leaders to break ground on Bank of California Stadium" (הודעה לעיתונות). Los Angeles FC. 23 באוגוסט 2016. אורכב מ-המקור ב-25 באוגוסט 2016. נבדק ב-23 באוגוסט 2016. {{cite press release}}: (עזרה) Koren, James Rufus (23 באוגוסט 2016). "Banc of California snags naming rights for L.A. Football Club soccer stadium". Los Angeles Times. נבדק ב-23 באוגוסט 2016. {{cite news}}: (עזרה) Novy-Williams, Eben (23 באוגוסט 2016). "Bank Run by 41-Year-Old Signs $100 Million Stadium-Name Deal". Bloomberg News. נבדק ב-25 באוגוסט 2016. {{cite news}}: (עזרה) "LAFC Job Fair Flyer" (PDF). Los Angeles Football Club. 10 במרץ 2016. אורכב מ-המקור (PDF) ב-19 באפריל 2016. נבדק ב-9 ביוני 2016. {{cite web}}: (עזרה) "RIP Sports Arena: Aerial Shots Capture Demolished Former Home Of Lakers, Clippers, DNC". CBS Los Angeles. 14 בספטמבר 2016. נבדק ב-16 בספטמבר 2016. {{cite news}}: (עזרה) Brewer, Ashley (18 באפריל 2018). "Los Angeles Football Club's Banc of California Stadium officially unveiled in Exposition Park". ABC 7. נבדק ב-18 באפריל 2018. {{cite news}}: (עזרה) Baxter, Kevin (18 בדצמבר 2017). "LAFC's stadium is coming together ahead of schedule". לוס אנג'לס טיימס. נבדק ב-18 בדצמבר 2017. {{cite news}}: (עזרה) "Boxscore: Los Angeles Football Club vs. Seattle Sounders FC 04/30/2018 | Matchcenter". Novy-Williams, Eben (27 במאי 2020). "Banc of California Paid $20 Million to End L.A. Soccer Stadium Name Agreement". Variety. נבדק ב-30 במאי 2020. {{cite news}}: (עזרה) "LA 2024 - Los Angeles 2024 Olympic Bid". la24.org. אורכב מ-המקור ב-19 בפברואר 2017. נבדק ב-26 באפריל 2017. {{cite web}}: (עזרה) "LAFC To Host Rugby Sevens At Banc Of California Stadium — LAFC — Los Angeles Football Club". 4 באפריל 2017. אורכב מ-המקור ב-27 באפריל 2017. {{cite web}}: (עזרה) "Grand Prix Network". Grand Prix Network. "Los Angeles". PremierLacrosseLeague. אורכב מ-המקור ב-2019-04-01. נבדק ב-2020-06-06. "Navarrete stops De Vaca in 3rd round, keeps belt". ESPN.com. 18 באוגוסט 2019. {{cite web}}: (עזרה) Trakin, Roy; Trakin, Roy (2018-06-01). "Banc of California Stadium Launches as Concert Venue Saturday With KIIS/iHeart's Wango Tango". Variety (באנגלית). נבדק ב-2019-03-08. "Banc of California Stadium Hires Cori Gadbury as Its First VP of Marketing". Billboard. נבדק ב-2019-03-08. Statt, Nick (2018-06-17). "Fortnite's celebrity tournament felt like a trial run for Epic's grand e-sports ambitions". The Verge. נבדק ב-2019-03-08.